Diari Oficial de la Generalitat Valenciana


Sumari del DOGV 6611, del 19-09-2011 (2011/9320)

Notificació de la sentència dictada en el judici verbal número 529/2010.
------------------------------------------------------------------------

### Dades del document

Número de DOGV
:   6611

Data del DOGV
:   19-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9320


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el judici verbal número 529/2010. [2011/9320]  
Judici verbal 000529/2010-L   
De: Emivasa.  
Procuradora: Desamparados Barber Paris.  
Contra: Josefina López García.  
Procurador/a: -  
En aquest procediment verbal seguit a instàncies d'Emivasa contra Josefina López García s'ha dictat la sentència que, literalment, és com segueix:  
«Sentència número 000047/2011  
Jutge que la dicta: Juan Francisco Mejías Gómez.  
Lloc: València.  
Data: 15 de març de 2011.  
Part demandant: Emivasa.  
Advocat/ada: -  
Procuradora: Desamparados Barber Paris.  
Part demandada: Josefina López García.  
Advocat/ada: -  
Procurador/a: -  
Objecte del judici: resolució de contracte de subministrament d'aigua.  
Antecedents de fet   
Primer. Per torn de repartiment va correspondre a aquest Jutjat el coneixement de la demanda formulada per la demandant esmentada, sobre la base del relat de fets que s'inclouen en el seu escrit, la qual acabava sol·licitant al Jutjat que, amb els tràmits processals previs, es dicte en el seu moment una sentència en els termes que resulten del contingut de la pètita de l'escrit de demanda.  
Segon. Mitjançant un decret es va admetre a tràmit la demanda pels tràmits del judici verbal, i es va acordar citar les parts a la celebració de la vista amb l'advertència de rebel·lia.   
Tercer. Celebrada la vista el dia i l'hora assenyalats, va comparéixer-hi tan sols la part actora, que va al·legar el que va estimar convenient, i no hi va comparéixer la part demandada malgrat haver sigut citada de forma legal; per això va ser declarada en rebel·lia, i es va practicar la prova proposada i declarada pertinent amb el resultat que consta en les actuacions, i van quedar les actuacions concluses per a sentència.  
Quart. En la tramitació d'aquest procediment s'han observat les prescripcions legals.   
Fonaments de dret:   
Primer. De la prova documental es desprén clarament l'existència del deute, que puja a la xifra de 681,31 euros com a conseqüència del subministrament d'aigua potable per part de la mercantil Emivasa, quantitat que no ha sigut pagada per la titular del contracte Josefina López García; en conseqüència, de conformitat amb el que disposa l'article 1124 del Codi Civil, pertoca disposar la resolució del contracte per incompliment contractual, així com la indemnització corresponent pels perjudicis causats, que puja a la suma de 681,81 euros, que es corresponen amb els consums d'aigua impagats.  
Segon. Per aplicació del que disposa l'article 77.8 del Reglament d'Abastament d'Aigua Potable, pertoca condemnar la demandada a pagar 13,14 euros, en concepte d'interessos pel consum no pagat.   
  
Tercer. Així mateix, es condemna la part demandada a tolerar l'entrada a l'immoble on està instal·lat el comptador a fi de garantir el cessament efectiu del subministrament, d'acord amb el que disposa l'article 8.1 del Reglament del Servei.  
Quart. D'acord amb el que disposa l'article 220 de la Llei d'Enjudiciament Civil, pertoca condemnar la part demandada a pagar les quantitats que es produïsquen des d'aquest moment fins a l'execució d'aquesta sentència.   
Cinqué. De conformitat amb l'article 324 de la Llei d'Enjudiciament Civil, pertoca imposar les costes a la part demandada.   
En virtut d'això,   
Dispositiva   
Estime la demanda formulada per Emivasa i dispose la resolució del contracte de subministrament d'aigua potable de data 27 de desembre de 1951; així mateix, condemne Josefina López García a pagar a l'actora 681,31 euros, així com les quantitats que es produïsquen fins a l'execució d'aquesta sentència, a pagar 13,14 euros en concepte d'interés, i a tolerar a la demandant que efectue les operacions que calguen per a assegurar el tall del subministrament, i a pagar les costes processals.   
  
Mode d'impugnació: Mitjançant un recurs d'apel·lació davant de la Audiència Provincial de València (article 455 LECn i DA 15a LO 1/2009).   
El recurs s'ha de preparar a través d'un escrit presentat en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). Per a la preparació caldrà acreditar que s'han consignat 50 € al compte del Jutjat, número 4486, i indicar sempre en el concepte que es tracta de «Recurs», seguit del codi «02 civil-apel·lació». S'han de realitzar tants ingressos diferenciats com resolucions s'hagen de recórrer.  
Aquesta és la sentència, que pronuncie, mane i firme.  
Diligència. Tot seguit es publica la sentència. En done fe».  
I atés que la demandada esmentada, Josefina López García, es troba en parador desconegut, expedisc aquest edicte a fi que servisca de notificació de forma deguda.  
  
València, 25 de juliol de 2011.- La secretària judicial: Carmen Sánchez Iborra.